# 四五

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「若有一人出現於世，便有一人入道在於世間，亦有二諦、三解脫門、四諦真法、五根、六邪見滅、七覺意、賢聖八道品、九眾生居、如來十力、十一慈心解脫，便出現於世。
云何為一人？所謂多薩阿竭、阿羅呵、三耶三佛。
是謂一人出現於世，便有一人入道在於世間，亦有二諦、三解脫門、四諦真法、五根、六邪見滅、七覺意、賢聖八道品、九眾生居、如來十力、十一慈心解脫，便出現於世。
是故，諸比丘！常興恭敬於如來所，亦當作是學！」 ^n3

爾時，諸比丘聞佛所說，歡喜奉行！^n4
