# 受經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有三受，無常、有為、心所、緣生。何等為三？謂樂受、苦受、不苦不樂受。」 ^n2

諸比丘白佛：「世尊！有道、有跡，修、習、多修習，斷此三受不？」 ^n3

佛告比丘：「有道、有跡，修、習、多修習，斷此三受。」 ^n4

「何等為道？何等為跡？修、習、多修習，斷此三受？」 ^n5

佛告比丘：「謂八聖道：正見、正志、正語、正業、正命、正方便、正念、正定。」 ^n6

佛說此經已，諸比丘聞佛所說，歡喜奉行。^n7
