# 世間經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「我今當說世間集、世間滅、世間滅道跡。諦聽！善思！ ^n2

云何為世間？謂六內入處。云何六？眼內入處，耳、鼻、舌、身、意內入處。 ^n3

云何世間集？謂當來有愛、喜貪俱、〔彼彼樂著〕。 ^n4

云何世間滅？謂當來有愛、喜貪俱、彼彼樂著，無餘斷、已捨、已吐、已盡、離欲、滅、止、沒。 ^n5

云何世間滅道跡？謂八聖道：正見、正志、正語、正業、正命、正方便、正念、正定。」 ^n6

佛說此經已，諸比丘聞佛所說，歡喜奉行。^n7
