# 戒經

如是我聞：一時，佛住巴連弗邑雞林精舍。 ^n1

時尊者優陀夷、尊者阿難陀，亦住巴連弗邑雞林精舍。 ^n2

爾時，尊者優陀夷詣尊者阿難所，共相問訊，慰勞已，退坐一面，語尊者阿難：「如來、應供、等正覺所知所見，為諸比丘說聖戒，令不斷、不缺、不擇、不離、不戒取、善究竟、善持，智者所歎、所不憎惡。何故如來、應、等正覺所見，為諸比丘說聖戒，不斷、不缺乃至智者所歎、所不憎惡？」 ^n3

尊者阿難語優陀夷：「為修四念處故。何等為四？ ^n4

謂身身觀念住，受、心、法法觀念住。」 ^n5

時二正士共論議已，各還本處。^n6
