# 二二二

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「今日空中有隨嵐風。設復有飛鳥至彼者，若烏、鵲、鴻、鵠值彼風者，頭腦、羽翼各在一處。 ^n3

此間一比丘亦復如是，捨禁戒已，作白衣行，是時三衣、鉢、器、鍼筩六物之屬各在一處，猶隨嵐之風吹殺彼鳥。 ^n4

是故，諸比丘！當修行梵行。如是，諸比丘！當作是學！」 ^n5

爾時，諸比丘聞佛所說，歡喜奉行！^n6
