# 善男子經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有不善男子、不善男子不善男子；有善男子、善男子善男子。諦聽！善思！當為汝說。 ^n2

云何為不善男子？謂殺生乃至邪見者，是名不善男子。 ^n3

云何為不善男子不善男子？謂手自殺生，教人令殺，乃至自行邪見，教人令行邪見，是名不善男子不善男子。 ^n4

云何為善男子？謂不殺生乃至正見者，是名善男子。 ^n5

云何為善男子善男子？謂自不殺生，教人不殺，乃至自行正見，復以正見教人令行，是名善男子善男子。」 ^n6

佛說是經已，諸比丘聞佛所說，歡喜奉行。^n7
