# 四不壞淨經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「汝等當起哀愍心、慈悲心，若有人於汝等所說樂聞、樂受者，汝當為說四不壞淨，令入、令住。何等為四？ ^n2

於佛不壞淨、於法不壞淨、於僧不壞淨、於聖戒成就。
所以者何？ ^n3

若四大──地、水、火、風有變易增損，此四不壞淨未嘗增損變異。 ^n4

彼無增損變異者，謂多聞聖弟子，於〔佛不壞淨，法、僧不壞淨、聖戒成就〕，若墮地獄、畜生、餓鬼者，無有是處。 ^n5

是故諸比丘當作是學：我當成就於佛不壞淨，法、僧不壞淨，聖戒成就；亦當建立餘人令成就。」 ^n6

佛說此經已，諸比丘聞佛所說，歡喜奉行。^n7
