# 說法比丘經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「所謂說法比丘，云何如來施設說法比丘？」 ^n2

諸比丘白佛：「世尊是法根、法眼、法依，唯願為說說法比丘！諸比丘聞已，當受奉行。」 ^n3

佛告諸比丘：「若有比丘說老病死，生厭、離欲、滅盡法，是名說法比丘。 ^n4a

如是說生、有、取、愛、受、觸、六入處、名色、識、行，是生厭、離欲、滅盡法，是名說法比丘。 ^n4b

諸比丘！是名如來施設說法比丘。」 ^n5

佛說此經已，諸比丘聞佛所說，歡喜奉行。^n6
