# 向法經

如是我聞：一時，佛住舍衛國祇樹給孤獨園。 ^n1

爾時，有異比丘來詣佛所，頭面作禮，卻住一面，白佛言：「如世尊說法次法向，云何法次法向？」 ^n2

佛告比丘：「善哉！善哉！汝今欲知法次法向耶？」 ^n3

比丘白佛：「唯然，世尊！」 ^n4

佛告比丘：「諦聽！善思！當為汝說。比丘於色向厭、離欲、滅盡，是名法次法向。 ^n5a

如是〔於受、想、行、識〕，向厭、離欲、滅盡，是名法次法向。」 ^n5b

時彼比丘聞佛所說，踊躍歡喜，作禮而去。^n6
