# 沙門婆羅門經

如是我聞：一時，佛住王舍城迦蘭陀竹園。 ^n1

爾時，世尊告諸比丘：「若沙門、婆羅門，於諸受不如實知，受集、受滅、受集道跡、受滅道跡、受味、受患、受離不如實知者，非沙門，非婆羅門，不同沙門，不同婆羅門，非沙門義，非婆羅門義，〔非〕現法自知作證：我生已盡、梵行已立、所作已作、自知不受後有。 ^n2a

若沙門、婆羅門，於諸受如實知，受集、受滅、受集道跡、受滅道跡、受味、受患、受離如實知者，彼是沙門之沙門，婆羅門之婆羅門，同沙門，同婆羅門，沙門義，婆羅門義，現法自知作證：我生已盡、梵行已立、所作已作、自知不受後有。」 ^n2b

佛說是經已，諸比丘聞佛所說，歡喜奉行。 ^n3

如沙門、非沙門，如是沙門數、非沙門數，亦如是。^n4
