# 四果經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有四沙門果。何等為四？ ^n2

謂須陀洹果、斯陀含果、阿那含果、阿羅漢果。 ^n3

何等為須陀洹果？謂三結斷，是名須陀洹果。 ^n4a

何等為斯陀含果？謂三結斷，貪、恚、癡薄，是名斯陀含果。 ^n4b

何等為阿那含果？謂五下分結斷，是名阿那含果。 ^n4c

何等為阿羅漢果？若彼貪欲永盡、瞋恚永盡、愚癡永盡、一切煩惱永盡，是名阿羅漢果。」 ^n4d

佛說此經已，諸比丘聞佛所說，歡喜奉行。^n5
