# 憍慢經

如是我聞：一時，佛住舍衛國祇樹給孤獨園。 ^n1

時尊者婆耆舍，自以智慧堪能善說，於〔彼〕聰明梵行所生憍慢心。即自心念：我不利不得利，得苦不得樂，我自以智慧，輕慢於彼聰明梵行者。我今當說能生厭離偈，即說偈言：
瞿曇莫生慢，斷慢令無餘，莫起慢覺想，莫退生變悔，莫隱覆於他，泥犁殺慢墮。正受能除憂，見道住正道，其心得喜樂，見道自攝持。是故無礙辯，清淨離諸蓋，斷一切諸慢，起一切明處，正念於三明，神足他心智。 ^n2

時尊者婆耆舍說此生厭離偈已，心得清淨。
〔月喻、憍陳如、舍利，龍脅及自恣，
不樂及欲結，出離及憍慢。〕^n3
