# 生滅經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有五受陰。云何為五？色受陰、受、想、行、識受陰。 ^n2

觀此五受陰是生滅法，所謂此色、此色集、此色滅；此受、想、行、識、此識集、此識滅。 ^n3

云何色集？云何色滅？云何受、想、行、識集？云何受、想、行、識滅？ ^n4

愛喜集，是色集；愛喜滅，是色滅。 ^n5a

觸集，是受、想、行集；觸滅，是受、想、行滅。 ^n5b

名色集，是識集；名色滅，是識滅。 ^n5c

比丘！如是色集、色滅，是為色集、色滅。 ^n6a

如是受、想、行、識集，受、想、行、識滅，是為受、想、行、識集，受、想、行、識滅。」 ^n6b

佛說此經已，時諸比丘聞佛所說，歡喜奉行。^n7
