# 隨類經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有相習近法，諦聽！善思！當為汝說。何等為相習近法？ ^n2

謂殺生者，殺生者習近；盜、婬、妄語、兩舌、惡口、綺話、貪、恚、邪見，各各隨類更相習近。 ^n3a

譬如不淨物，不淨物自相和合。 ^n3b

如是殺生、殺生，乃至邪見、邪見，自相習近。 ^n3c

如是比丘！不殺生、不殺生相習近，乃至正見、正見更相習近。 ^n4a

譬如淨物、淨物，自相和合。乳生酪，酪生酥，酥生醍醐，醍醐自相和合。 ^n4b

如是不殺、不殺，更相習近；乃至正見、正見，更相習近，是名比丘相習近法。」 ^n4c

佛說是經已，諸比丘聞佛所說，歡喜奉行。^n5
