# 一○四

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「於此眾中，我不見一法修行已，多修行已，成地獄行、餓鬼、畜生行。若生人中，居家姦淫，無有淨行，為人所譏，常被誹謗。
云何一法？所謂邪淫也。」 ^n3

佛告諸比丘：「若有人淫泆無度，好犯他妻，便墮地獄、餓鬼、畜生中。若生人中，閨門淫亂。
是故，諸比丘！常當正意，莫興淫想，慎莫他淫。如是，諸比丘！當作是學！」 ^n4

爾時，諸比丘聞佛所說，歡喜奉行！^n5
