# 疾病經

如是我聞：一時，佛住舍衛國祇樹給孤獨園，如上說。 ^n1

時有眾多比丘，集會迦梨隸講堂，多有疾病，如上說。 ^n2

差別者，乃至「聖弟子如是觀者，於色解脫，於受、想、行、識解脫，我說是等解脫生老病死。」 ^n3

爾時，世尊即說偈言：
智慧多聞者，非不覺諸受，若於苦樂受，分別諦明了，
當知堅固事，凡夫有昇降，於樂不染著，於苦不傾動。
知受不受生，依於貪恚覺，斷除斯等已，其心善解脫，
繫念緣妙境，正向待終期。若比丘精勤，正智不傾動，
於此一切受，慧者能覺知。了知諸受已，現法盡諸漏，
依慧而命終，涅槃不墮數。 ^n4

佛說此經已，諸比丘歡喜，作禮而去。^n5
