# 闍鄰尼經

如是我聞：一時，佛住舍衛國祇樹給孤獨園。 ^n1

爾時，尊者阿那律陀，在拘薩羅人間，住一林中。 ^n2

時有天神，名闍鄰尼，是尊者阿那律陀本善知識。往詣尊者阿那律陀所，〔說偈言〕：
汝今可發願，願還生本處，三十三天上，五欲樂悉備，百種諸音樂，常以自歡娛。每至睡眠時，音樂以覺悟，諸天玉女眾，晝夜侍左右。 ^n3

尊者阿那律陀說偈答言：
諸天玉女眾，此皆大苦聚，以彼顛倒想，繫著有身見；諸求生彼者，斯亦是大苦。闍鄰尼當知！我不願生彼，生死已永盡，不受後有故。 ^n4

尊者阿那律說是語時，闍鄰尼天子聞尊者阿那律所說，歡喜隨喜，即沒不現。^n5
