# 學經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「〔有三學〕。何等為三？ ^n2

謂增上戒學、增上意學、增上慧學。 ^n3

何等為增上戒學？ ^n4a

若比丘住於戒，波羅提木叉律儀，威儀、行處具足，見微細罪則生怖畏，受持學戒。 ^n4b

何等為增上意學？ ^n5a

若比丘離欲惡不善法，乃至第四禪具足住。 ^n5b

何等為增上慧學？ ^n6a

是比丘此苦聖諦如實知，集、滅、道聖諦如實知，是名增上慧學。」 ^n6b

爾時，世尊即說偈，如上所說。 ^n7

佛說此經已，諸比丘聞佛所說，歡喜奉行。^n8
