# 種智經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有七十七種智。諦聽！善思！當為汝說。 ^n2

云何七十七種智？ ^n3

生緣老死智、非餘生緣老死智、過去生緣老死智、非餘過去生緣老死智、未來生緣老死智、非餘未來生緣老死智，及法住智無常、有為、心所、緣生、盡法、變易法、離欲法、滅法、斷知智。 ^n4a

如是生、有、取、愛、受、觸、六入處、名色、識，行無明緣行智、非餘無明緣行智、過去無明緣行智、非餘過去無明緣行智、未來無明緣行智、非餘未來無明緣行智，及法住智無常、有為、心所、緣生、盡法、變易法、無欲法、滅法、斷智。 ^n4b

是名七十七種智。」 ^n5

佛說此經已，諸比丘聞佛所說，歡喜奉行^n6
