# 三○一

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「沙門出家有五毀辱之法。
云何為五？一者頭髮長；二者爪長；三者衣裳垢坌；四者不知時宜；五者多有所論。所以然者，多有論說比丘復有五事。
云何為五？一者人不信言；二者不受其教；三者人所不喜見；四者妄言；五者鬥亂彼此。是謂多論說之人有此五事。 ^n3

比丘！當除此五，而無邪想。如是，諸比丘！當作是學！」 ^n4

爾時，諸比丘聞佛所說，歡喜奉行！^n5
