# 離欲貪經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「於眼當正思惟，觀察無常。
所以者何？於眼正思惟，觀察無常故，於眼欲貪斷；欲貪斷故，我說心正解脫。 ^n2a

〔於〕耳、鼻、舌、身、意正思惟，觀察〔無常〕故欲貪斷；欲貪斷者我說心正解脫。 ^n2b

如是比丘！心正解脫者，能自記說：我生已盡、梵行已立、所作已作、自知不受後有。」 ^n3

佛說此經已，諸比丘聞佛所說，歡喜奉行。^n4
