# 三九四

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「女人成就九法繫縛男子。
云何為九？所謂歌、舞、伎、樂、笑、啼、常求方宜、自以幻術顏色形體，計爾許事中，唯有更樂，縛人最急，百倍、千倍，終不相比。如我今日觀察諸義，更樂縛人最急，無出是者，隨彼男子繫之牢固也。
是故，諸比丘！當念捨此九法。如是，比丘！當作是學！」 ^n3

爾時，諸比丘聞佛所說，歡喜奉行！^n4
