# 有漏無漏法經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「我今當說有漏、無漏法。 ^n2

云何有漏法？ ^n3

謂眼，色、眼識、眼觸、眼觸因緣生受──內覺若苦、若樂、不苦不樂。 ^n4a

耳、鼻、舌、身、意，法、意識、意觸、意觸因緣生受──內覺若苦、若樂、不苦不樂，世俗者。 ^n4b

是名有漏法。 ^n5

云何無漏法？ ^n6

謂出世間意，〔若眼，色、眼識、眼觸、眼觸因緣生受──內覺若苦、若樂、不苦不樂〕。 ^n7a

〔耳、鼻、舌、身、意，若法、意識、意觸、意觸因緣生受〕──內覺若苦、若樂、不苦不樂，出世間者。 ^n7b

是名無漏法。」 ^n8

佛說此經已，諸比丘聞佛所說，歡喜奉行。^n9
