#  邊際

如是我聞：一時，佛住王舍城迦蘭陀竹園。 ^n1

爾時，釋提桓因形色絕妙，於後夜時，來詣佛所，稽首佛足，退住一面。天身威力，光明遍照迦蘭陀竹園。時釋提桓因白佛言：「世尊！世尊曾於隔界山石窟中說言：若有沙門、婆羅門，無上愛盡解脫，心善解脫，彼邊際究竟，邊際離垢，邊際梵行畢竟。云何為比丘邊際究竟、邊際離垢、邊際梵行畢竟？」 ^n2

佛告天帝釋：「謂比丘，若所有受覺──若苦、若樂、若不苦不樂，彼諸受集、受滅、受味、受患、受出如實知，如實知已，觀察彼受無常、觀生滅、觀離欲、觀滅盡、觀捨。如是觀察已，則邊際究竟、邊際離垢、邊際梵行畢竟。 ^n3

拘尸迦！是名比丘於正法律，邊際究竟、邊際離垢、邊際梵行畢竟。」 ^n4

乃至天帝釋聞佛所說，歡喜隨喜，作禮而去。^n5
