# 圓珠經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有惡業因、惡心因、惡見因，如是眾生身壞命終，必墮惡趣泥犁中。 ^n2a

譬如圓珠擲著空中，落地流轉，不一處住。 ^n2b

如是惡業因、惡心因、惡見因，身壞命終，必墮地獄中無住處。 ^n2c

云何為惡業？謂殺生乃至綺語，如上廣說，是名惡業。 ^n2d

云何惡心？謂貪、恚心，如上廣說，是名惡心。 ^n2e

云何惡見？謂邪顛倒，如上廣說，是名惡見。 ^n2f

是名惡業因、惡心因、惡見因，身壞命終，必生惡趣泥犁中。 ^n2g

〔有〕善業因、善心因、善見因，身壞命終，必生善趣天上。 ^n3a

〔譬如四方摩尼珠，擲著空中，隨墮則安。 ^n3b

如是彼三善因，所在受生，隨處則安。〕 ^n3c

婆羅門！云何為善業？謂離殺生，不樂殺生，乃至不綺語，是名善業。 ^n3d

云何善心？謂不貪、不恚，是名心善。 ^n3e

云何為見善？謂正見不顛倒，乃至見不受後有，是名見善。 ^n3f

是名業善因、心善因、〔見善〕因，身壞命終，得生天上」。 ^n3g

〔佛說〕是經已，諸比丘聞佛所說，歡喜奉行。^n4
