# 計經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「我今當說斷一切計，諦聽！善思！當為汝說。 ^n2

云何不計？ ^n3

謂不計我見色、不計眼我所、不計相屬。若色、眼識、眼觸、眼觸因緣生受──內覺若苦、若樂、不苦不樂，〔彼亦不計我、我所、不計相屬〕。 ^n4a

不計耳、鼻、舌、身、意，亦復如是。 ^n4b

如是不計者，於諸世間常無所取，無所取故無所著，無所著故自覺涅槃：我生已盡、梵行已立、所作已作、自知不受後有。」 ^n5

佛說此經已，諸比丘聞佛所說，歡喜奉行。 ^n6

如上所說眼等不計，一切事不計亦如是。^n7
