# 廣說七力經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有七力。何等為七？ ^n2

〔謂〕信力、精進力、慚力、愧力、念力、定力、慧力。 ^n3

何等為信力？於如來所起信心，深入堅固，諸天魔、梵，沙門、婆羅門，及餘同法所不能壞，是名信力。 ^n4

何等為精進力？謂四正斷，如上廣說。 ^n5

何等為慚力？謂恥惡不善法，如上說。 ^n6

何等為愧力？於可愧事愧，愧起惡不善法，如上說。 ^n7

何等為念力？謂四念處，如上說。 ^n8

何等為定力？謂四禪，如上說。 ^n9

何等為慧力？謂四聖諦，如上說。」 ^n10

佛說此經已，諸比丘聞佛所說，歡喜奉行。^n11
