# 如實知經

如是我聞：一時，佛住毘舍離城耆婆拘摩羅藥師菴羅園。 ^n1

爾時，世尊告諸比丘：「當勤方便禪思，內寂其心。
所以者何？比丘！方便禪思，內寂其心，如是如實知顯現。於何如實知顯現？ ^n2

於眼如實知顯現，若色、眼識、眼觸、眼觸因緣生受──若苦、若樂、不苦不樂，彼亦如實知顯現。 ^n3a

耳、鼻、舌、身、意，亦復如是。 ^n3b

此諸法無常、有為，亦如是如實知顯現。」 ^n4

佛說此經已，諸比丘聞佛所說，歡喜奉行。^n5
