# 愛經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「我今當說愛為網、為膠、為泉、為藕根。此等能為眾生阿難白佛障，為蓋、為膠、為守衛、閉、為塞、為闇冥、為狗腸、為亂草、為絮，從此世至他世，從他世至此世，往來流轉，無不轉時。 ^n2

諸比丘！何等愛為網、為膠，乃至往來〔流轉〕無不轉〔時〕？謂有我故：有我、欲我、爾我、有我、無我、異我、當我、不當我、欲我，當爾時，當異異我，或欲我，或爾我，或異，或然，或欲然，或爾然，或異：如是十八愛行從內起。 ^n3

比丘言有我，於諸所有言我欲，我爾，乃至十八愛行從外起。如是總說十八愛行。如是三十六愛行，或於過去起，或於未來起，或於現在起，如是總說百八愛行。是名為愛為網、為膠、為泉、為藕根，能為眾生障；為蓋、為膠、為守衛、為覆、為閉、為塞、為闇冥、為狗腸、為亂草、為絮，從此世至他世，從他世至此世，往來流轉，無不轉時。」 ^n4

佛說是經已，諸比丘聞佛所說，歡喜奉行。^n5
