# 六常行經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有六常行。云何為六？ ^n2

若比丘眼見色，不苦不樂捨心住，正念、正智。 ^n3a

耳、聲；鼻、香；舌、味；身、觸；意識法，不苦不樂捨心住，正念、正智。 ^n3b

若比丘成就此六常行者，當知是舍利弗等。 ^n4

舍利弗比丘，眼見色已，不苦不樂捨心住，正念、正智。 ^n5a

耳、聲；鼻、香；舌、味；身、觸；意識法，不苦不樂捨心住，正念、正智。 ^n5b

舍利弗比丘成就此六常行故，世間難得，所應承事，恭敬、供養，則為世間無上福田。」 ^n6

佛說此經已，諸比丘聞佛所說，歡喜奉行。
――――^n7
