# 善生經

如是我聞：一時，佛住舍衛國祇樹給孤獨園。 ^n1

時有尊者善生，新剃鬚髮，著袈裟衣，正信非家，出家學道，來詣佛所，稽首佛足，退坐一面。 ^n2

爾時，世尊告諸比丘：「諸比丘！當知此善生善男子，有二處端嚴。 ^n3

一者、剃除鬚髮，著袈娑衣，正信非家，出家學道。 ^n4a

二者、盡諸有漏，無漏心解脫，慧解脫，現法自知作證：我生已盡、梵行已立、所作已作、自知不受後有。」 ^n4b

爾時，世尊即說偈言：
寂靜盡諸漏，比丘莊嚴好，離欲斷諸結，涅槃不復生，持此最後身，摧伏魔怨敵。 ^n5

佛說此經已，諸比丘聞佛所說，歡喜奉行。^n6
