# 覺經

如是我聞：一時，佛住王舍城迦蘭陀竹園。 ^n1

爾時，有眾多比丘，集於食堂：或有貪覺覺者，或瞋覺覺者，或害覺覺者。 ^n2

爾時世尊知諸比丘心之所念，往詣食堂，敷坐具，於眾前坐。告諸比丘：「汝等莫起貪覺覺、莫起恚覺覺、莫起害覺覺。
所以者何？ ^n3a

此諸覺，非義饒益、非法饒益、非梵行饒益，非智、非正覺、不向涅槃。 ^n3b

汝等當起苦聖諦覺、苦集聖諦覺、苦滅聖諦覺、苦滅道跡聖諦覺。
所以者何？ ^n4a

此四聖諦覺，義饒益、法饒益、梵行饒益，正智、正覺、向於涅槃。 ^n4b

是故，諸比丘！於四聖諦，當勤方便，起增上欲，正智、正念，精進修學。」 ^n5

佛說此經已，諸比丘聞佛所說，歡喜奉行。^n6
