#  【S增三.84】學經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有〔三學〕。何等為三？ ^n2

謂〔上戒學〕、上威儀學、上波羅提木叉學。」 ^n3

爾時，世尊即說偈言：
學者學戒時，直道隨順行，專審勤方便，善自護其身。
得初漏盡智，次究竟無知，得無知解脫，知見悉已度，
成不動解脫，諸有結滅盡。彼諸根具足，諸根寂靜樂，
持此後邊身，摧伏眾魔怨。 ^n4

佛說此經已，諸比丘聞佛所說，歡喜奉行。^n5
