# 殿堂經

〔如是我聞：一時，佛住舍衛國衹樹給孤獨園。〕 ^n1

如異比丘問，阿難所問亦如是說。 ^n2

唯譬差別：佛告阿難：「譬如四〔墱〕梯昇於殿堂。若有說言：不由初〔墱〕而登第二、第三、第四〔墱〕，昇殿堂者，無有是處。 ^n3a

如是阿難！若於苦聖諦未無間等，而欲苦集聖諦、苦滅聖諦、苦滅道跡聖諦無間等者，此不應說。
所以者何？若於苦聖諦未無間等，而於苦集聖諦、苦滅聖諦、苦滅道跡聖諦無間等者，無有是處。 ^n3b

譬如阿難！由四〔墱〕梯昇於殿堂。若有人言：要由初〔墱〕，然後次登第二、第三、第四〔墱〕，昇殿堂者，此所應說。
所以者何？要由初〔墱〕，然後次登第二、第三、第四〔墱〕，昇殿堂者，有是處故。 ^n4a

如是阿難！於苦聖諦無間等已，然後次第苦集聖諦、苦滅聖諦、苦滅道跡聖諦無間等者，斯有是處。」 ^n4b

佛說是經已，諸比丘聞佛所說，歡喜奉行。^n5
