# 增長經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「我今當說增長法、〔損減法〕。 ^n2

云何增長法？ ^n3

謂緣眼、色，生眼識，三事和合觸，觸緣受，廣說乃至純大苦聚集，是名增長法。 ^n4a

耳、鼻、舌、身、意，亦復如是，是名增長法。 ^n4b

云何損減法？ ^n5

緣眼、色，生眼識，三事和合觸，觸滅則受滅，廣說乃至純大苦聚滅。 ^n6a

耳、鼻、舌、身、意，亦復如是，是名損減法。」 ^n6b

佛說此經已，諸比丘聞佛所說，歡喜奉行。 ^n7

如增長、損減，如是起法、處變易法，集法、滅法，亦如上說。^n8
