# 貧士經

如是我聞：一時，佛住舍衛國祇樹給孤獨園。 ^n1

時有異比丘，在拘薩羅人間，住一林中。 ^n2

時有貧士夫，在於林側，作如是悕望思惟，而說偈言：
若得豬一頭，美酒滿一瓶，盛持甌一枚，人數數持與。若得如是者，當復何所憂？ ^n3

時彼比丘作是念：此貧士夫尚能說偈，我今何以不說？即說偈言：
若得佛法僧，比丘善說法，我不病常聞，不畏眾魔怨。 ^n4

時彼比丘說此偈已，默然而住。^n5
