# 初禪經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若比丘，若行、若形、若相，離欲、惡不善法，有覺、有觀，離生喜、樂，初禪具足住。 ^n2

彼不憶念如是行、如是形、如是相，然於彼色、受、想、行、識法，作如病、如癰、如刺、如殺，無常、苦、空、非我思惟，於彼法生厭、怖畏、防護。生厭、怖畏、防護已，以甘露門而自饒益，如是寂靜、如是勝妙，所謂捨離〔一切有餘〕、愛盡、無欲、滅盡、涅槃。」 ^n3

佛說此經已，諸比丘聞佛所說，歡喜奉行。^n4
