# 弓經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「如人執持四種強弓，大力方便，射多羅樹影，疾過無閡。 ^n2

如是，如來四種聲聞，增上方便，利根智慧，盡百年壽，於如來所百年說法教授，唯除食息、〔補瀉〕、睡眠，中間常說、常聽，智慧明利，於如來所說盡底受持，無諸障閡，於如來所不加再問；如來說法無有終極，聽法盡壽百歲命終，如來說法猶不能盡。 ^n3

當知如來所說無量無邊，名、句、味身亦復無量，無有終極，所謂四念處。何等為四？ ^n4

謂身念處，受、心、法念處。」 ^n5

佛說此經已，諸比丘聞佛所說，歡喜奉行。 ^n6

一切四念處經，皆以此總句，所謂「是故，比丘！於四念處修習，起增上欲，精勤方便，正念、正智，應當學。」^n7
