# 起經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若在家、若出家而起邪事者，〔我所不說〕。
所以者何？ ^n2a

若在家、出家而起邪事者，則不樂正法。 ^n2b

何等為邪事？謂邪見乃至邪定。 ^n2c

若在家、出家而起正事，我所讚歎。
所以者何？ ^n3a

起正事者，則樂正法，善於正法。 ^n3b

何等為正事？謂正見乃至正定。」 ^n3c

爾時，世尊即說偈言：
在家及出家，而起邪事者，彼則終不樂，無上之正法。
在家及出家，而起正事者，彼則常心樂，無上之正法。 ^n4

佛說此經已，諸比丘聞佛所說，歡喜奉行。^n5
