# 摩伽經

如是我聞：一時，佛住舍衛國祇樹給孤獨園。 ^n1

時有摩伽天子，容色絕妙，於後夜時，來詣佛所，稽首佛足，退坐一面。其身光明，遍照祇樹給孤獨園。 ^n2

時〔有〕摩伽天子說偈問佛：
殺何得安眠？殺何得喜樂？
為殺何等人，瞿曇所讚歎？ ^n3

爾時，世尊說偈答言：
若殺於瞋恚，而得安隱眠。殺於瞋恚者，令人得歡喜。瞋恚為毒本，殺者我所歎。殺彼瞋恚已，長夜無憂患。 ^n4

於時摩伽天子聞佛所說，歡喜隨喜，稽首佛足，即沒不現。^n5
