# 身現住經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「為斷無常故，當〔隨順〕內身身觀住。何等法無常？謂色無常，為斷彼故，當隨順內身身觀住。 ^n2a

如是受、想、行、識無常，為斷彼故，當隨順內身身觀住。」 ^n2b

佛說此經已，諸比丘聞佛所說，歡喜奉行。 ^n3

如無常，如是過去色無常，未來色、現在色、過去未來色、過去現在色、未來現在色、過去未來現在色無常，斷彼故，當隨順〔內〕身身觀住。 ^n4a

受、想、行、識，亦復如是。 ^n4b

如隨順內身身觀住八種，如是外身身觀、內外身身觀、內受受觀、外受受觀、內外受受觀、內心心觀、外心心觀、內外心心觀、內法法觀、外法法觀、內外法法觀住，一一八經，亦如上說。 ^n5

如斷無常義修四念處，如是知義、盡義、吐義、止義、捨義、滅義、沒義故，隨順四念處，亦如上說。^n6
