# 病比丘經

如是我聞：一時，佛住舍衛國祇樹給孤獨園，如上說。 ^n1

差別者：乃至佛告病比丘：「汝不自犯戒耶？」 ^n2

比丘白佛言：「世尊！我不以持淨戒故，於世尊所修梵行。」 ^n3

佛告比丘：「汝以何等法故，於我所修梵行？」 ^n4

比丘白佛：「為離貪欲故，於世尊所修梵行。為離瞋恚、愚癡故，於世尊所修梵行。」 ^n5

佛告比丘：「如是，如是！汝正應為離貪欲故，於我所修梵行；離瞋恚、愚癡故，於我所修梵行。 ^n6

比丘！貪欲纏故，不得離欲；無明纏故，慧不清淨。 ^n7

是故，比丘！於欲離欲心解脫，離無明故慧解脫。 ^n8

若比丘於欲離欲心解脫，身作證；離無明故慧解脫，是名比丘斷諸愛欲、轉結縛、止慢無間等、究竟苦邊。是故，比丘！於此法善思惟。」 ^n9

如前廣說，乃至受第一記。 ^n10

佛說此經已，諸比丘聞佛所說，歡喜隨喜，作禮而去。^n11
