# 傘蓋覆燈經

如是我聞：一時，佛住舍衛國祇樹給孤獨園。 ^n1

爾時，世尊於夜闇中，天時小雨，電光焰照。 ^n2

佛告阿難：「汝可以傘蓋覆燈持出。」 ^n3

尊者阿難即受教，以傘蓋覆燈，隨佛後行。至一處，世尊微笑。 ^n4

尊者阿難白佛言：「世尊！不以無因緣而笑，不審世尊今日何因何緣而發微笑？」 ^n5

佛告阿難：「如是，如是！如來不以無因緣而笑。汝今持傘蓋覆燈隨我而行。 ^n6a

我見梵天，亦復如是，持傘蓋覆燈隨拘鄰比丘後行； ^n6b

釋提桓因，亦復持傘蓋覆燈隨摩訶迦葉後行； ^n6c

祑栗帝羅色吒羅天王，亦持傘蓋覆燈隨舍利弗後行； ^n6d

毘樓勒迦天王，亦持傘蓋覆燈隨大目揵連後行； ^n6e

毘樓匐叉天王，亦持傘蓋覆燈隨摩訶拘絺羅後行； ^n6f

毘沙門天王，亦持傘蓋覆燈隨摩訶劫賓那後行。」 ^n6g

佛說此經已，尊者阿難聞佛所說，歡喜奉行。^n7
