# 野狐經

如是我聞：一時，佛住王舍城迦蘭陀竹園。 ^n1

爾時，世尊夜後分時，聞野狐鳴。是夜過已，於大眾前敷座而坐。告諸比丘：「汝等於夜後分，聞野狐鳴不？」 ^n2

比丘白佛：「如是，世尊！」 ^n3

佛告比丘：「彼野狐者，疥瘡所困，是故鳴喚。若能有人為彼野狐治疥瘡者，野狐必當知恩報恩。而今有一愚癡之人，無有知恩報恩。 ^n4

是故諸比丘！當如是學：知恩報恩，其有小恩尚報，終不忘失，況復大恩！」 ^n5

佛說此經已，諸比丘聞佛所說，歡喜奉行。^n6
