# 苦集滅經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「我今當為汝等說苦集道跡、苦滅道跡。諦聽！善思！當為汝說。 ^n2

云何苦集道跡？ ^n3

緣眼、色，生眼識，三事和合觸，緣觸受，緣受愛，緣愛取，緣取有，緣有生，緣生老病死、憂悲惱苦集，如是〔純大苦聚集〕。 ^n4a

耳、鼻、舌、身、意，亦復如是。 ^n4b

是名苦集道跡。 ^n5

云何苦滅道跡？ ^n6

緣眼、色，生眼識，三事和合觸，觸滅則受滅，受滅則愛滅，愛滅則取滅，取滅則有滅，有滅則生滅，生滅則老病死、憂悲惱苦滅，如是純大苦聚滅。 ^n7a

耳、鼻、舌、身、意，亦如是說。 ^n7b

是名苦滅道跡。」 ^n8

佛說此經已，諸比丘聞佛所說，歡喜奉行。^n9
