# 玷牟留經

如是我聞：一時，佛住王舍城耆闍崛山中。 ^n1

爾時，世尊晨朝著衣持缽，入王舍城乞食，於路見玷牟留外道出家，少有所營，至耆闍崛山遊行。 ^n2

〔玷牟留外道出家〕遙見世尊，往詣其所，共相慶慰，共相慶慰已，於一面住，白佛言：「瞿曇！欲有所問，寧有閑暇為解說不？」 ^n3

佛告玷牟留外道出家：「今非論時，須入城乞食，來還當為汝說。」 ^n4

第二說亦如是。 ^n5

第三復請：「沙門瞿曇！將於我所作留難不？欲有所問，為我解說？」 ^n6

佛告玷牟留外道出家：「隨汝意問，當為汝說。」 ^n7

玷牟留外道出家即問：「沙門瞿曇！苦樂自作耶？」 ^n8

佛告玷牟留外道出家：「說苦樂自作者，此是無記（〔非也〕）。」 ^n9

復問：「沙門瞿曇！苦樂他作耶？」 ^n10

佛告玷牟留外道出家：「說苦樂他作者，此是無記。」 ^n11

復問：「瞿曇！苦樂為自他作耶？」 ^n12

佛告玷牟留外道出家：「說苦樂自他作者，此是無記。」 ^n13

復問：「瞿曇！苦樂非自非他無因作耶？」 ^n14

佛告玷牟留外道出家：「說苦樂非自非他無因作者，此是無記。」 ^n15

廣說如上阿支羅迦葉經。 ^n16

乃至世尊為玷牟留外道出家〔授第一記〕。^n17
