# 斷知經

如是我聞：一時，佛住摩拘羅山。 ^n1

時有侍者比丘，名羅陀，晡時從禪覺，往詣佛所，禮佛足，退坐一面，白佛言：「世尊！如世尊說色斷知；受、想、行、識斷知。世尊！云何色斷知？受、想、行、識斷知？」 ^n2

佛告羅陀：「善哉所問，當為汝說。於色憂悲惱苦，盡、離欲、滅、息、沒，是名色斷知。 ^n3a

於受、想、行、識憂悲惱苦，盡、離欲、滅、息、沒，是名受、想、行、識斷知。」 ^n3b

佛說此經已，羅陀比丘聞佛所說，歡喜奉行。^n4
