# 私陀伽經

如是我聞：一時，佛在拘薩羅人間遊行，於私伽陀聚落北身恕林中。 ^n1

爾時，世尊告諸比丘：「過去世時，有緣幢伎師，肩上豎幢，語弟子言：汝等於幢上，下向護我，我亦護汝，迭相護持，遊行嬉戲；多得財利。 ^n2

時伎弟子語伎師言：不如所言，但當各各自愛護，遊行嬉戲，多得財利，身得無為安隱而下。 ^n3

伎師答言：如汝所言，各自愛護。 ^n4

然其此義，亦如我說：己自護時即是護他，他自護時亦是護己。心自親近，修習隨護作證，是名自護、護他。 ^n5

云何護他、自護？不恐怖他、不違他、不害他，慈心哀彼，是名護他、自護。 ^n6

是故，比丘！當如是學：自護者修四念處，護他者亦修四念處。」 ^n7

佛說此經已，諸比丘聞佛所說，歡喜奉行。^n8
