# 正思惟經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「於色當正思惟，觀色無常如實知。
所以者何？比丘於色正思惟，觀色無常如實知者，〔則〕於色欲貪斷；欲貪斷者，說心解脫。 ^n2a

如是受、想、行、識，當正思惟，觀識無常如實知。
所以者何？於識正思惟，觀識無常〔如實知〕者，則於識欲貪斷；欲貪斷者，說心解脫。 ^n2b

如是心解脫者，若欲自證，則能自證：我生已盡、梵行已立、所作已作，自知不受後有。 ^n3

如是正思惟無常，苦、空、非我，亦復如是。」 ^n4

時諸比丘聞佛所說，歡喜奉行。^n5
