# 梵主經

如是我聞：一時，佛住鬱毘羅聚落尼連禪河側菩提樹下，成佛未久。 ^n1

爾時，娑婆世界主梵天王，絕妙色身，於後夜時，來詣佛所，稽首佛足，退坐一面，而說偈言：
於諸種姓中，剎利兩足尊；明行具足者，天人中最勝。 ^n2

佛告梵天王：「如是，梵天！如是，梵天！於諸種姓中，剎利兩足尊；明行具足者，天人中最勝。」 ^n3

佛說是經已，娑婆世界主梵天王，聞佛所說，歡喜隨喜，稽首佛足，即沒不現。^n4
